Diari Oficial de la Generalitat Valenciana


Sumari del DOGV 1302, del 14-05-1990 (1990/817375)

RESOLUCIÓ de 9 d'abril de 1990, de la Direcció General de la Funció Pública, per la qual es convoca concurs per a la provisió de llocs de treball del grup D, Operadors de Terminal (abans anomenats Operadors de Pantalla).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1302

Data del DOGV
:   14-05-1990

Secció del DOGV
:   AUTORITATS I PERSONAL

Número del document
:   1990/817375


Data del document
:   09-04-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 9 d'abril de 1990, de la Direcció General de la Funció Pública, per la qual es convoca concurs per a la provisió de llocs de treball del grup D, Operadors de Terminal (abans anomenats Operadors de Pantalla).  
Celebrades les proves d'habilitació del grup D, convocades en virtut de Resolució de 21 d'octubre de 1988 (DOGV núm. 933, de 31 d'octubre de 1988), cal procedir a convocar concurs per a la provisió de llocs que puguen ser exercits per funcionaris de carrera d'administració especial i contractats laborals de caràcter indefinit, operadors de pantalla, pertanyents al grup esmentat, anomenats ara operadors de terminal, per acord del Consell de 4 d'abril de 1989, la qual cosa permet la mobilitat del personal ja integrat en l?àmbit de l'administració de la Generalitat Valenciana que així ho sol·licite i possibilita la redistribució defectius per poder cobrir les seues necessitats, i subsidiàriament les del personal nomenat habilitat per Resolució de 21 de desembre de 1989 (DOGV núm. 1244, de 14 de febrer de 1990), de l?Hble. Sr. Conseller d'Administració Pública.  
Per tot això, d'acord amb el que estableix la Llei 10405, de 31 de juliol, de la Funció Pública Valenciana, Decret 69/1986, de 2 de juny, del Consell de la Generalitat Valenciana, pel qual s'aprova el Reglament de Selecció de Personal i provisió de llocs de treball, i el Conveni Col·lectiu de Personal Laboral al servei de la Generalitat Valenciana, subscrit el 26 d'abril de 1988 (DOGV núm. 843, de 10 de juny de 1988), es convoca concurs per a la provisió de llocs de treball del grup D, operadors de terminal, els quals s'inclouen en l'annex I, d'acord amb les bases següents:  
Primera.- podran participar en aquest concurs:  
A) Els funcionaris de carrera d'administració especial del grup D que ocupen llocs catalogats com a operadors de terminal, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d?excedència voluntària, si a l'acabament del termini de presentació d'instàncies duguessen més de dos anys en aquesta situació.  
3. Quan es troben en situació de serveis especials.  
b) Amb caràcter forçós:  
1. Quan es troben en servei actiu amb destinació provisional.  
2. Quan es troben en situació d?excedència forçosa.  
3. Els suspesos, una vegada transcorregut el temps de suspensió.  
B) Els contractats laborals de caràcter indefinit del grup D que ocupen llocs catalogats com a operadors de terminal, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d?excedència voluntària, si a l'acabament del termini de presentació d'instàncies duguessen més d'un any en aquesta situació.  
3. Quan es troben en situació d?excedència forçosa.  
b) Amb caràcter forçós, quan es troben en situació de servei actiu amb destinació provisional.  
C) Amb caràcter forçós, el personal que superà les proves d'habilitació i va ser nomenat habilitat per Resolució de 21 de desembre de 1989 (DOGV núm. 1244, de 14 de febrer de 1990), de l?Hble Sr. Conseller d'Administració Pública, relativa al personal que va superar les proves selectives del grup D, personal laboral, operadors de terminal.  
Segona.- 1. La determinació del personal que ocupa llocs d'operadors de terminal (grup D) es farà d'acord amb les relacions de llocs de treball publicades en el DOGV.  
2. Els funcionaris de carrera que participen en aquest concurs no perdran la condició de funcionaris encara que el lloc on vagen destinats estiga classificat com a laboral.  
3. En els casos d?excedència voluntària, forçosa o de suspensió, serà la Direcció General de la Funció Pública la que acredite la possibilitat de participar en la convocatòria basant-se en el nomenament, contracte o antecedents documentals que justifiquen la condició de l?interessat d'operadors de terminal.  
Tercera.- 1. Els funcionaris de carrera en excedència forçosa i els suspesos, transcorregut el temps de suspensió, que no participen en aquest concurs seran declarats excedents voluntaris.  
2. Els funcionaris de carrera i els contractats laborals de caràcter indefinit amb destinació provisional que no hi participen seran destinats per sorteig i amb caràcter forçós a les vacants que en restessen després d'atendre les sol·licituds de la resta dels concursants que tinguen la condició de funcionaris de carrera o de contractats laborals de caràcter indefinit.  
3. El personal habilitat esmentat a l'apartat c) de la base primera que no hi participe perdrà tots els seus drets i la condició d'habilitat de la Generalitat Valenciana.  
Quarta., Les sol·licituds per prendre part en aquesta convocatòria, adreçades a l'Il·lm. Sr. Director General de la Funció Pública, Conselleria d'Administració Pública, carrer del Miquelet núm 5, 46582 València, i ajustades al model publicat com a annex II d'aquesta resolució, s'hauran de presentar en el termini de 15 dies hàbils, comptadors a partir de l?endemà de la publicació d'aquesta convocatòria en el DOGV, al Registre General de la Conselleria d'Administració Pública, o als serveis centrals o territorials de les conselleries respectives.  
Cinquena.- Les peticions es formalitzaran mitjançant la cita, per ordre de prelació, del número que cada lloc de treball té adjudicat en aquest concurs de trasllats.  
Sisena.- La valoració dels mèrits per a l?adjudicació dels llocs als funcionaris de carrera i als contractats laborals de caràcter indefinit es farà d'acord amb el que s'ha establert en la Resolució de 27 de gener de 1988 (DOGV núm. 754 de 2 de febrer de 1988), de la Direcció General de la Funció Pública, per la qual s'estableix el barem a aplicar en els concursos per a la provisió de llocs de treball de la Generalitat Valenciana.  
Setena.- Els mèrits hauran de ser acreditats amb documents originals o fotocòpia acarada d'aquests, lliurats per les institucions o organismes als quals pertoque i, si cal, per les secretaries generals de les conselleries on presten servei els concursants. Aquells mèrits de què es tinga constància en el Registre de Personal de la Direcció General de la Funció Pública, no caldrà acreditar-los documentalment, sense perjudici de la ulterior verificació per aquesta Unitat de Registre, i sempre que l?interessat, en la instància, en faça menció expressa.  
Els concursants que procedesquen de la situació de suspesos adjuntaran a la seua sol·licitud documentació acreditativa de l'acabament del període de suspensió. Els excedents voluntaris, per interés particular, adjuntaran a la sol·licitud una declaració de no haver estat separat del servei a qualsevol de les administracions públiques.  
Vuitena: 1. L'ordre de prioritat per a l'adjudicació de les places al personal funcionari i al contractat laboral de caràcter indefinit serà establert d'acord amb la puntuació obtinguda segons el barem de la base sisena, sense perjudici del que estableix l'article 42 de la Llei 10/85, de 31 de juliol, i els articles 8 i 10 del conveni col·lectiu vigent per al personal al servei de la Generalitat Valenciana.  
Els casos d'empat en la puntuació final, els resoldrà el tribunal tot atenent al criteri de més antiguitat. En cas de persistir l?empat, serà resolt atenent a la puntuació obtinguda per titulacions o diplomes. Si encara n'hi hagués, el lloc seria adjudicat per sorteig.  
2. Assignats els llocs, es procedirà a adjudicar les vacants als habilitats segons l'ordre establert en la Resolució del tribunal qualificador de 28 de setembre de 1989 (DOGV núm. 1164, de 18 d'octubre de 1989).  
Al personal habilitat que no se li hagués adjudicat cap lloc, li seran ofertades les vacants que no hagen estat assignades, i podrà optar-hi seguint l?ordre establert en la resolució esmentada al paràgraf anterior.  
Si una vegada finalitzat el procés d'adjudicació descrit en el paràgraf anterior hi haguessen vacants sense cobrir, seran assignades forçosament per sorteig als habilitats pendents de destinació, seguint l'ordre de menor a major puntuació establert en la mencionada resolució.  
Si després d'haver estat adjudicades totes les vacants hi haguessen habilitats als quals no se'ls n'hagués atorgada cap, se'ls n'adjudicaria amb caràcter provisional les resultants d'aquest concurs, tenint en compte l'ordre d'adjudicació esmentat a la Resolució de 28 de setembre de 1989.  
Novena.- 1. Els trasllats que es deriven de la resolució d'aquest concurs tindran la consideració de voluntaris per a aquell personal que no haja hagut de concursar amb caràcter forçós.  
2. Les destinacions adjudicades seran irrenunciables.  
Desena.- Aquesta convocatòria es resoldrà mitjançant resolució de l'Il·lm. Sr. Director General de la Funció Pública, en el termini màxim de 3 mesos comptadors des de l'acabament del termini de presentació d'instàncies.  
Onzena.- La composició del tribunal que efectuarà la valoració dels mèrits serà aquesta:  
Titulars:  
- Sr. José Fermín Doménech Martínez, representant de la Conselleria de Treball i Seguretat Social.  
- Sra. Amalia O'Connor Blasco, representant de la Conselleria de Treball i Seguretat Social.  
- Sra. Amparo Clérigues Benlloch, representant de la Direcció General de la Funció Pública.  
- Sr. José Vicente Ortiz Ballesteros, representant del sindicat UGT.  
- Sra. Concha Soria Bayarri, representant del sindicat CCOO.  
Suplents.-  
- Sr. Salvador Alonso Carles, representant de la Conselleria de Treball i Seguretat Social.  
- Sra. María Luisa Saez Tejerina, representant de la Conselleria de Treball i Seguretat Social.  
- Sra. Adoración de Rufino Ramón, representant de la Direcció General de la Funció Pública.  
- Sr. Francisco Tarín Alarte, representant del sindicat UGT.  
- Sr. José Antonio López Rodríguez, representant del sindicat CCOO.  
València, 9 d'abril de 1990. - El Director General de la Funció Pública: Rafael García i Maties.  
ANEXO I  
Puesto núm. 13144 Puesto núm. 12339  
Clasificación: D-10-13 Clasificación: D-10-13  
Denominación: Operador Terminal Denominación: Operador Terminal  
Consellería: Trabajo y Seguridad Social Consellería: Trabajo y Seguridad Social  
Centro destino: D. Gral. Servicios Sociales Centre destino: D. Gral. Servicios Sociales  
Localidad: Valencia Localidad: Valencia  
Provincia: Valencia Provincia: Valencia